**Қазақстан Республикасы**

**Парламент Мәжілісінің депутаттарына**

*(тізім бойынша)*

*2023 жылғы 15 мамырдағы №ДС-161*

**Құрметті депутаттар!**

Түркістан облысының елді мекендерін ауыз сумен қамтамасыз ету бойынша Сіздердің сауалыңызды қарап, келесіні хабарлаймын.

2023 жылғы 1 маусымдағы жағдай бойынша **833** елді мекеннің **720** елді мекені *(7 қала, 713 ауылдық елді мекен)* ауыз сумен қамтамасыз етілген.

***Анықтама үшін:*** *оның ішінде:*

* *қалаларда –* ***99,4%*** *(7 қала, 515,9 мың адам);*
* *ауылдарда –* ***94,3%*** *(713 ауылдық елді мекен, 1 509,3 мың адам).*

2023 жылы **66** нысанның құрылыс жұмыстарына бюджет есебінен  
**17,4 млрд теңге** *(ҰҚ-11,9 млрд, тг., РБ-1,9 млрд. тг., ЖБ-3,6 млрд. тг.)* бөлінді, қалаларға – **3,2 млрд теңге** *(12 жоба)*, ауылдарға – **14,2 млрд теңге** *(54 жоба)* Оның ішінде,  
**46** нысан ағымдағы жылы аяқталады, қалған **20** нысан 2024 жылға өтпелі.

Нәтижесінде, **18** елді мекен *(Бәйдібек-1, Сарыағаш-7, Келес-4, Қазығұрт-1, Ордабасы-4, Отырар-1)* ауыз сумен қамтамасыз етіледі, **12** елді мекенде *(Бәйдібек-2, Қазығұрт-1, Төлеби-4, Мақтаарал-1, Ордабасы-1, Түлкібас-2)* ескірген су құбырлары қайта жаңартылады.

***Анықтама үшін:*** *2023 жылдың қорытындысымен* ***833*** *елді мекеннің* ***738*** *елді мекенін   
(7 қала, 731 ауылдық елді мекен) ауыз сумен қамтамасыз ету жоспарлануда. Соның ішінде:*

* *қалаларда –* ***99,8%*** *(7 қала, 518,4 мың адам);*
* *ауылдарда –* ***96,9%*** *(713 ауылдық елді мекен, 1 550,3 мың адам).*

Облыс елді мекендерін **100%** ауыз сумен қамтамасыз ету мақсатында, облыс әкімдігі «Түркістан облысы бойынша ауыз сумен қамтамасыз етудің 2023-2025 жылдарға арналған іс-шаралар жоспарын» *(әрі қарай - жоспар)* бекітті.

Жоспарға сәйкес, **113** елді мекенді *(90,6 мың халық)* ауыз сумен қамтамасыз ету және **204** елді мекендегі *(591,5 мың халық)* тозығы жеткен су құбырларын қайта құру жоспарлануда.

Бүгінгі күнге, аталған объектілердің құрылысын іске асыру үшін аудан, қала әкімдіктері тарапынан кезең-кезеңмен жобалау-сметалық құжаттамалары әзірленуде.

Технологиялық жабдықтарды, тарату желілерін, сүзгілерді және өзге де жабдықтарды уақтылы ауыстыру, тарату желілерін дезинфекциялауды жүргізу аудандық бюджет қаражаты есебінен немесе сумен жабдықтау мекемелерінің инвестициялық бағдарламасы арқылы жүзеге асырылады.

Аудан, қала әкімдіктерінің коммуналдық ведомстволық бағынысты кәсіпорындары сумен жабдықтау объектілерін санитариялық-эпидемиологиялық талаптарға сәйкес келтіру бойынша әр тоқсан сайын ауыз су сынамаларын алып, Түркістан облысының санитариялық-эпидемиологиялық бақылау басқармаларының зертханаларында тексеруді жүргізеді.

Жалпы, жоғарыда аталған мәселелер Үкіметтің тұрақты бақылауында және оларды шешу бойынша одан әрі жұмыс жалғасатын болады.

**Р. Скляр**

*Орын. Ж. Ахметов*

*Тел. 75-00-43*